“เงินบาท” วันนี้เปิดตลาด 33.00 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 33.00 บ. แข็งค่าจากปิดตลาดวานนี้ที่ระดับ 33.23 บาท ชี้กรอบเคลื่อนไหว 32.80- 33.20 บาท/ดอลลาร์ แนะผู้นำเข้าซื้อสกุลต่างประเทศ ส่วนผู้ส่งออกแนะนำขายที่เหนือระดับ 33.20 บาท/ดอลลาร์
“เงินบาท” วันนี้เปิดตลาด 33.00 บ. แข็งค่าจากปิดตลาดวานนี้ที่ระดับ 33.23 บาท ชี้กรอบเคลื่อนไหว 32.80- 33.20 บาท/ดอลลาร์
18 ม.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(18 ม.ค.66) ค่าเงินบาทเช้านี้เปิดตลาด 33.00 บาท/ดอลลาร์ แข็งค่าขึ้นเมื่อเทียบราคาปิดตลาดเมื่อวานที่ระดับ 33.23 บาท/ดอลลาร์
โดยดอลลาร์สหรัฐอ่อนค่าลงเล็กน้อยเมื่อเทียบกับสกุลเงินหลัก ขณะที่นักลงทุนจับตาผลการประชุมนโยบายการเงินของธนาคารกลางญี่ปุ่น (BOJ) ในวันนี้ ทั้งนี้ BOJ ได้เริ่มการประชุมเมื่อวานนี้ และจะแถลงมติการประชุมในวันนี้
ขณะที่นักลงทุนคาดการณ์ว่า BOJ อาจปรับนโยบายควบคุมเส้นอัตราผลตอบแทนอีกครั้งในการประชุมครั้งนี้ หลังจากที่ทำการปรับในการประชุมเดือนธ.ค.65 ด้วยการขยายกรอบอัตราผลตอบแทนพันธบัตรอายุ 10 ปีของรัฐบาลญี่ปุ่นให้เคลื่อนไหวในช่วง -0.5% ถึง +0.5%
โดยมองกรอบค่าเงินบาทวันนี้ เคลื่อนไหวช่วง 32.80- 33.20 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง และผู้ส่งออกขายเงินตราต่างประเทศที่ระดับเหนือ 33.20 บาท/ดอลลาร์